Па суме ўсіх конкурсаў першае месца занялі юныя інспектары дарожнага руху Дунілавіцкай яслі-сада — сярэдняй школы. На другім — навучэнцы першай гарадской школы, на трэцім — навасёлкаўскія школьнікі. Акрамя грамат, яны атрымалі тарты і ліманад (іх уручылі і астатнім камандам-удзельніцам), а таксама падарункі: турыстычныя палаткі, тэнісныя ракеткі і валейбольную сетку, прадастаўленыя спонсарамі — індывідуальнымі прадпрымальнікамі Яўгеніем Коўрыкавым і Юрыем Галаўко.